पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ में आज और कल वीकएंड लॉकडाउन रहेगा। जरूरी सामान की दुकानें दोपहर 2 बजे तक ही खुलेंगी। सुखना लेक पर लोगों की एंट्री नहीं होगी। लेकिन शहर के पार्क सुबह 6 बजे से सुबह 9 बजे तक खुले रहेंगे। लोग सैर कर सकेंगे। प्रशासक वीपी सिंह बदनोर की प्रमुखता में शुक्रवार को मीटिंग हुई। प्रशासक ने पुलिस को निर्देश दिए कि कर्फ्यू को सख्ती से लागू किया जाए।
प्रशासक ने पीएम और होम मिनिस्टर का आभार जताते हुए कहा कि अब ईएसआई का 70 बेड का हॉस्पिटल भी कोरोना मरीजों के इलाज के लिए उपलब्ध करवाया गया है। हेल्थ डिपार्टमेंट इस अस्पताल में जरूरी दवाइयां, ऑक्सीजन, पीपीई किट सप्लाई करेगा। प्रशासक ने हेल्थ डिपार्टमेंट को कोविड हेल्पलाइन को इंप्रूव करने के लिए कहा है। कहा कि एक तय नंबर पर लोग काॅल करें, ताकि उन्हें दवाई या बाकी चीजों को लेकर सही जानकारी मिल सकें।
पार्क व्यू सबसे पहले बनेगा पेड कोविड हॉस्पिटल
सिटको के तीनों होटलों को कोविड हॉस्पिटल के तौर पर इस्तेमाल करने की तैयारी प्रशासन ने की है। सबसे पहले सेक्टर-24 के पार्क व्यू होटल को अस्पताल में बदला जाएगा। प्रशासक ने सिटको चेयरमैन को कहा है कि वे इसकी प्लानिंग तैयार करें।
इस थ्री स्टार होटल में पेमेंट बेस्ड हॉस्पिटल बनाया जाएगा। प्रशासक ने कहा कि इसके लिए इंडियन मेडिकल एसोसिएशन की मदद ली जाए। यह अस्पताल चंडीगढ़ के लोगों के लिए होगा, जहां पर पेमेंट बेस पर बेसिक मेडिकल केयर और नर्सिंग उपलब्ध करवाई जाएगी।
18+ के लिए 1 लाख वैक्सीन का ऑर्डर
चंडीगढ़ प्रशासन ने 18 साल या इससे ज्यादा उम्र के लोगों की वैक्सीनेशन के लिए 1 लाख एडिशनल वैक्सीन का आॅर्डर दिया है। अगले 10 से 15 दिनों में ये वैक्सीन चंडीगढ़ को मिल जाएंगी।
दो दिन ये खुला रहेगा
ये बंद रहेगा
कर्फ्यू में ये बाहर आ-जा सकेंगे
लाॅ एंड ऑर्डर/इमरजेंसी और म्यूनिसिपल सर्विसेज में लगे कर्मी, एग्ज्यूकेटिव मजिस्ट्रेट, पुलिस, मिल्ट्री, सीएपीएफ, हेल्थ, इलेक्ट्रिसिटी, फायर, मीडिया कर्मी, टेलिकाॅम सर्विसेज या फिर जिनकी कोविड में ड्यूटी है, वे बाहर निकल सकेंगे।
यहां से बनवाएं मूवमेंट पास
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva zho_Hant eng_Latn